La Safor-Valldigna diu "NO" a les retallades a l'Educació Pública, a la LOMQE...
Channel: CompromisGandia
Date: 10/05/2013

La secretària local de Compromís per Gandia, Laura Morant i els regidors de Compromís a l'Ajuntament de Gandia, Lorena Milvaques i Facund Puig, entre altres militants de Gandia i la comarca, van participar ahir dijous #9M a la plaça Major de Gandia, a la concentració convocada per La Plataforma per l'Ensenyament Públic de La Safor-Valldigna i que va reunir al voltant de 500 persones. 

Els motius de la vaga són:

- La defensa d'una una educació pública, gratuïta, laica, valenciana, democràtica i
de qualitat per a totes i tots.
- La millora dels drets laborals, socials i econòmics del personal que treballa en el
sistema educatiu.
- L'establiment de mesures que compensen les desigualtats socioeconòmiques de
les famílies i de l'alumnat i que garantisquen una correcta escolarització des de
l'educació infantil fins a la universitat.
- La consideració del valencià com a llengua vehicular en tot el sistema educatiu,
així com l'atenció a la demanda dels programes en valencià.
Per al nostre sindicat, les polítiques educatives dels governs espanyol i valencià
suposen un greu atac al sistema educatiu públic , el personal que hi treballa i
el conjunt de la societat. Els darrers anys, hem assistit a la derogació de molts
acords i la publicació de normes i decrets que no han sigut negociats i que estan
tenint uns efectes devastadors sobre el sistema educatiu i sobre les relacions
laborals del personal. Ens trobem davant de la reducció de beques de transport i
de menjador; l'augment de ràtios; la pujada de les taxes educatives; l'increment de
la càrrega lectiva del professorat i l'empitjorament de les condicions laborals; la
reducció de les plantilles; l'acomiadament de personal en tot el sistema educatiu; la
desregulació de les condicions laborals; la reducció dels pressupostos educatius i
dels salaris; les retallades en investigació, recerca, desenvolupament i innovació o el
desmantellament dels serveis educatius públics universitaris i no universitaris.
A aquestes retallades, cal sumar-hi les anunciades contrareformes educatives
impulsades pel govern espanyol, que afecten la totalitat de les etapes educatives.
Unes reformes, com la LOMQE, que tenen com a objectius principals: una profunda
reconversió laboral, que implicarà una pèrdua de drets per a la comunitat educativa;
l'aposta per la xarxa privada i la privatització del sistema; el seu control polític i
ideològic; la segregació de l'alumnat; la recentralització de l'Estat i el desplaçament
de la nostra llengua dels centres docents. Un avanç del que pretenen fer ha sigut la
rebaremació de les borses de treball, que suposarà, sense cap dubte, que moltes
persones interines deixaran de treballar els propers anys. Aquestes polítiques no són
noves, i es contextualitzen en les polítiques neoliberals que estan aplicant els governs
al dictat de la troika. Unes polítiques que volen desposseir-nos de tots els drets que
tant ens ha costat guanyar, com ara el de l'educació.